Q'iswa chaka

Q'iswa Chaka nisqaqa q'ichwakunamanta chimpasqa chakam, iskay qaqa manyapura warkukuq, mayuta, p'ukruta chimpanapaq.

Tawantinsuyu pachapiqa Inkakuna ñankunapi achka q'iswa chakakunatas ruraq karqan.

Qhipaqnin kaqraq chakaqa hanan Apurimaq mayutam chimpan Winchiri Pirqaru ayllu llaqtakunapas ñiqpi, Q'iwi distritupi, K'anas pruwinsyapi, Qusqu suyupi, Piruwpi. Sapa watas inti raymi killapi chay chakataqa musuqchanku.

1890 watakunakamas Kurawasi distritupi (Awankay pruwinsyapi, Apurimaq suyupi) huk ancha riqsisqa Apurimaq mayuta chimpaq q'iswa chakas karqan, Qunuq ayllu llaqtamanta kimsa kilumitru karus. Kunanqa chaypi kasqa inka ñanqa Qusqup larunpi manañam kanchu, lluqllaraykus.

Katiguriya:Apaykachana
Katiguriya:Qusqu suyu
Katiguriya:Inka
Katiguriya:Chaka
Katiguriya:K'anas pruwinsya